Монти Пайтън и Свещеният граал
„Монти Пайтън и Свещеният граал“ () е британска комедия от 1975 г., написана и изиграна от комедийната група Монти Пайтън – Ерик Айдъл, Тери Гилиъм, Тери Джоунс, Джон Клийз, Майкъл Пейлин и Греъм Чапман. Режисьори са Гилиъм и Джоунс. Идеята за филма се ражда между третия и четвъртия сезон на предаването „Летящият цирк на Монти Пайтън“.

За разлика от „А сега нещо напълно различно“ (1971), първия филм на Пайтън, който е съставен от скечове от първите два сезона на предаването, „Свещеният граал“ съдържа изцяло нов материал и е считан за първия „истински“ филм на групата. Филмът е пародия на легендата за крал Артур и неговото пътешествие в търсене на Свещения Граал. Филмът се превръща във финансов успех и Айдъл го използва като вдъхновение за мюзикъла „Спамалот“, който печели награда „Тони“ през 2005.

През 1976 филмът е номиниран за награда „Хюго“, но наградата печели „Момчето и неговото куче“.

Сюжет 

Филмът започва с крал Артур (Греъм Чапман), събиращ рицарите на кръглата маса в Англия. Придружават го сър Бедивир (Тери Джоунс), сър Ланселот (Джон Клийз), сър Галахад (Майкъл Палин) и сър Робин Не Толкова Храбър Колкото Сър Ланселот (Ерик Айдъл). Събрани, рицарите получават мисията да намерят Светия граал. По пътя, те са изправени пред опасностите на замъка Антракс, рицарите, които казват Ни (по-късно са Рицарите, които казват „Ики-ики-ики-ики-пиканг-годем-зоуи-зив“), кръвожаден заек (когото побеждават, използвайки Свещената граната от Антиохия), и гигантско нарисувано чудовище „Легендарния черен звяр от Арррррррргх!“ (Спасени са, когато художника (Тери Гилиъм) получава сърдечен удар). Срещат краля на Блатния замък и неговия женствен музикален син Хърбърт, пироман магьосник, наречен Тим, французи, водени от Джон Клийз.

Актьорски състав

Филмиране 
Филмът е заснет в Шотландия. Поради липса на пари, той трябва да бъде направен без коне. Вместо това актьорите удрят две половини от кокосови орехи, за да имитират звука от конски тропот. Плетените ризници, носени от много рицари, са всъщност боядисани вълнени дрехи, а многото замъци, които се виждат във филма са или един замък, заснет под различни ъгли, или картонени модели.

Интересна информация 
Компанията за компютърни игри „New World Computing“ е сложила много кодове в играта си „Heroes of Might and Magic III“, като всички са свързани с този филм. Всички започват с „nwc“, инициалите на компанията. Например: nwcshrubbery, nwcalreadygone, nwcccoconuts.

В играта Warcraft III много от репликите, които казват единиците от човешката раса (когато се кликне няколко пъти на тях), са от Монти Пайтън. Например селяните понякога казват „намерихме вещица, може ли да я изгорим?“, „Ти си краля? Еми, не съм гласувал за теб!“ или „Помощ, помощ, репресиран съм!“. Рицарите казват „Аз съм рицар и никога не казвам Ни“ и „Любимият ми цвят е синия… не, жълтия!“.

Музикантите от Pink Floyd са големи почитатели на „Монти Пайтън“. Те инвестират част от приходите си в продукцията на „Монти Пайтън и Светият граал“.

Външни препратки 

 

Британски комедии
Сатирични филми
Филми от 1975 година
Легенда за крал Артур
Филми на Тери Гилиъм
Филми на Тери Джоунс